'RAT RIJEČIMA SE NASTAVLJA'

Igrač Barcelone Gerard Pique, nalazi se na meti kritika u Španjolskoj nakon što je u nedjelju na referdumu odlučio glasati za nezavisnost Katalonije.

30-godišnji defenzivni igrač u ponedjeljak se priključio pripremama španjolske reprezentacije, a na treningu je od strane navijača dočekan s uvredama i zvižducima.

Kapetan Sergio Ramos javno mu je poručio 'da mu nije pametno da se miješa', a ulje na vatru dolijao je i Sergio Busquets.

Pique je pak u srijedu izjavio kako nitko ne može dovesti u pitanje njegovu posvećenost reprezentaciji. Istaknuo je da nije očekivao uvrede s tribina , vjeruje da je zaslužio više poštovanja te da ima onih koji žele da ostane.

Njegova izjava nije se svidjela bivšem igraču Real Madrida i španjolske reprezentacije Alvaru Arbeloi, koji se oglasio na Twitteru.

"Ne mogu vjerovati da netko tko nije pokazao nimalo poštovanja traži za sebe više poštovanja od ostalih. Smiješno", napisao je.